REGLER FOR BRUG AF FÆLLESRUM/GÆSTELEJLIGHED

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Fællesrummet EJES af andelshaverne i AB Priorgade 15.
* Fællesrummet kan benyttes af alle andelshavere alle dage i dag- og aftentimer, såfremt det ikke er udlånt til gæster. Efter brug af fællesrummet rengøres det af den enkelte bruger.
* Generalforsamling, bestyrelsesmøder, beboermøder m.v. kan afholdes i fællesrummet. Efter brug af fællesrummet rengøres det af de forsamlede andelshavere i fællesskab.
* Èn gang om året gøres gæstelejligheden hovedrent.
* Foreningens dokumenter/papirer opbevares i fællesrummet.
* Fællesrummet kan udlånes til andelshaverne til overnattende gæster. Ved udlån afkrydses datoen på den af andelsboligforeningen ophængte kalender. Reservation af fællesrummet er gældende for 1 døgn fra kl. 12.00 den pågældende dag til kl. 12.00 næstfølgende dag, medmindre der er aftalt andet.
* Ved udlån til overnattende gæster sørger den enkelte andelshaver for sengetøj, håndklæder, viskestykker og rengøring efter brug.
* I forbindelse med højtider; jul, nytår, påske og pinse, udlånes efter kalender- og ”først til mølle princippet.” Er der mere end èn andelshaver, der ønsker at booke sig ind, tjekkes kalenderne fra årene før.  
    
  Hvis man ønsker at anvende gæsteværelset ved en af disse højtider, skal afkrydsning ske på kalenderen senest 1 måned før med anførelse af max 2 døgn. Såfremt ingen andre har givet meddelelse om brug af gæsteværelset 14 dage før højtid, kan yderligere dage afkrydses.
* Udlån af fællesrummet til overnattende gæster betales af den enkelte andelshaver med kr. 100 pr. døgn.
* Efter brug af fællesrummet ved overnatning udfyldes en låneformular som afleveres til kassereren med oplysning om navn på udlåner og antal dage. Betaling sker kontant eller over AB`s bankkonto med angivelse af, hvad   
  betalingen dækker.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_